Mette Frederiksen vil gå sine egne veje. Men hvis hun fortaber sig i Kristian Thulesen Dahls strammergreb, så kan det gå helt galt, advarer Morten Østergaard

Den radikale leder, Morten Østergaard, afviser kategorisk, at han vil gøre Mette Frederiksen til statsminister i en ren S-regering, hvis hun efter valget insisterer på at føre udlændingepolitik med Dansk Folkeparti uden om de radikale.

– Der vil i givet fald ske det, at hun vil have vanskeligt ved at manifestere et flertal. Så må hun kaste håndklædet i ringen eller finde en anden melodi.

– Der skal ikke være tvivl om, at hvis hun vil føre regering på fællesmængden med DF, så skal de bringe hende til magten. For vi gør det ikke.

– Illusionen om, at man kan vælge vores politik fra, men tælle vores mandater med – den kommer socialdemokraterne til at ændre opfattelse af. For så god er verden jo ikke.

Morten Østergaards barske besked kommer, efter Mette Frederiksen har erklæret, at hun vil alene i regering, hvis rød blok vinder næste valg, der skal udskrives inden for det kommende år.

– Hvem vil du så pege på?

– Jeg ændrer ikke vores position, bare fordi hun på et pudsigt tidspunkt – før der overhovedet er udskrevet folketingsvalg – begynder at planlægge ministerposter.

Se også: Tulle: DF går efter ministerposter

Se også: Solorøven Mette er en dejlig kvinde: Måske stemmer jeg S nu

– Vi er stadig i opposition til Lars Løkke. Men jeg har svært ved at se forskel på dem. Hvis man alligevel får katten i sækken med i form af Kristian Thulesen Dahl, hvor skal man så gå hen? Men vi samarbejder med alle dem, som vil. Vi går efter den største indflydelse.

– Peger du på Mette Frederiksen som statsminister, hvis rød blok vinder valget?

– Ja, det er ikke ændret. Vi ønsker en anden regering, men det skal være med en anden politik, hvis den kommer til magten med vores mandater.

– Vi vil forlange indflydelse – også på udlændingepolitikken. Det er en illusion at tro, at man med vores opbakning kan danne en regering, der viderefører DF’s udlændinge- og økonomipolitik.

– Vil I vælte hende?

– Det her må afklares, før en regering kan tiltræde. Hvis man vil danne en regering i Danmark, så må man sikre sig opbakning. Socialdemokraterne må forklare, hvordan de vil få enderne til at mødes.

Også Enhedslisten kræver indflydelse på udlændingepolitikken. Det gjorde Pernille Skipper klart tirsdag.

S i alene i regering? Ekstra Bladet analyserer

Mette F. går solo: Det siger Uffe og Pernille

Engell om Mette F.'s bombe: Derfor løber hun en risiko